### Beslutning

John Thorsen, Kristina Skov, Bente Olsen og Jean Nissen kunne henholde sig til notat af 13. juni 2018 med bilag fra Magistratsafdelingen for Teknik og Miljø, idet man ønsker et bedre beslutningsgrundlag.

 Benny Hansen kunne henholde sig til det oprindelige beslutningsforslag.

 Ulf Klausen og Ofelia Christoffersen var forhindrede i at deltage i udvalgets behandling af sagen.

Der genetableres stoppested for Grenå-Odder letbanen ved
 DEN PERMANENTE BADEANSTALT I RISSKOV

 Århus Kommune planlægger et stort ”tilgængelighedsprojekt”, i form af ”den blå rambla” fra lystbådehavnen til Den Permanente Badeanstalt. Herunder særligt adgang for handicappede med bl. a. anlæg af ramper.

 Hvis stoppestedet genåbnes, forbedres tilgængeligheden mærkbart for alle. Tilmed kan folk fra den indre by, fra sydlige og nordlige forstæder og omliggende kommuner bruge Den Permanente, stranden og skoven uden at bidrage til gennemkørende biltrafik gennem midtbyen og til parkeringskaos på [adresse].

 For 139 år siden, i 1878, startede sommer-kørsel med ”Skovtog” fra [adresse] til kroen med broen – [adresse], som dengang hed Salonen.

 I 1933 åbnede kommunen Den Permanente Badeanstalt – en folkelig succes.

 I 1990'erne etablerede DSB nærbane-stoppested ved Den Permanente Badeanstalt. Det blev så stor en succes, at man lukkede stoppestedet igen. Med den begrundelse, at toget tog lang tid om at standse og accelererer og at det skulle holde for længe, når de mange passagerer skulle af og på! Hurtighed mellem [adresse] og de nordøstlige forstæder og kommuner blev vægtet højere end tilgængeligheden til rekreativt område.

 Med de nye el-drevne letbanetog får man så stor accelleration, at forsinkelsen ved standsning ikke kan være til gene for fremkommeligheden. Perronen er etableret, med trappe og med rampe for handicaptransport. Der mangler blot signal- og billetteringsanlæg og lidt buskrydning.

### Sagens forløb

23-05-2018 [adresse]
Sagens behandling blev udsat i byrådets møde den 23. maj 2018.
 06-06-2018 [adresse]
Fremsendes til Teknisk Udvalg til behandling i henhold til beslutning i byrådets møde den 6. juni 2018.
 18-06-2018 Teknisk Udvalg
John Thorsen, Kristina Skov, Bente Olsen og Jean Nissen kunne henholde sig til notat af 13. juni 2018 med bilag fra Magistratsafdelingen for Teknik og Miljø, idet man ønsker et bedre beslutningsgrundlag.

 Benny Hansen kunne henholde sig til det oprindelige beslutningsforslag.

 Ulf Klausen og Ofelia Christoffersen var forhindrede i at deltage i udvalgets behandling af sagen.